Všeobecne záväzné nariadenie
hlavného mesta Slovenskej republiky Bratislavy
č. 2/2005
z 31. marca 2005
o určení názvu novovzniknutej ulice v mestskej časti Bratislava-Staré Mesto
Mestské zastupiteľstvo hlavného mesta Slovenskej republiky Bratislavy podľa § 6 a § 2b zákona Slovenskej národnej rady č. 369/1990 Zb. o obecnom zriadení v znení neskorších predpisov, prílohy č. 1, položka č. 52 Štatútu hlavného mesta Slovenskej republiky Bratislavy a vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb ustanovuje:

§ 1
Úvodné ustanovenie
(1) Toto všeobecne záväzné nariadenie (ďalej len „nariadenie“) určuje názov novovzniknutej ulice v urbanistickom obvode Žilinská ulica v  mestskej časti Bratislava-Staré Mesto.
(2) Navrhovaný názov novovzniknutej ulice bol schválený uznesením Miestneho zastupiteľstva mestskej časti Bratislava-Staré Mesto č. 145/2004. 

§ 2
Určenie názvu ulice
V mestskej časti Bratislava-Staré Mesto sa určuje pre novovzniknutú ulicu, ktorá sa napája na Žilinskú ulicu, názov Ulica Jozefa Kronera.

§ 3
Spoločné ustanovenia
(1) Grafické znázornenie novovzniknutej ulice je vyznačené v situačnom pláne č. 1, ktorý tvorí prílohu tohto nariadenia.
(2) Označenie novovzniknutej ulice určenej týmto nariadením, vykoná v  mestskej časti Bratislava–Staré Mesto na vlastné náklady hlavné mesto Slovenskej republiky Bratislava (ďalej len „hlavné mesto“).
(3) Hlavné mesto zapíše novovzniknutý názov ulice určený týmto nariadením do evidencie názvov ulíc a verejných priestranstiev vedených hlavným mestom.

§ 4
Účinnosť
Toto nariadenie nadobúda účinnosť 22. apríla 2005.

Ing. Andrej Ďurkovský
primátor